Poľské kráľovstvo (1385 – 1569)

Poľské kráľovstvo (, ) bol poľský štát, ktorý bol vytvorený krewskou úniou. Tá zjednotila Poľsko a Litvu do celku, ktorému vládol spoločný panovník. Neskôr sa zvolenými panovníkmi oboch štátov stávali rovnaké osoby alebo členovia rovnakej kráľovskej rodiny. Únia bola transformovaná na tesnejšiu lublinskou úniou v roku 1569, zakrátko po čom nasledoval koniec jagelovskej dynastie, ktorá vládla Poľsku dve storočia a Gediminovcov, ktorá vládla Litve 400 rokov.

Zväzok sa ukázal byť výhodný pre Poliakov, ktorí v ňom zohrávali vedúcu úlohu a tak aj v jednej z najsilnejších európskych ríši po nasledujúce tri storočia.

 Okolnosti vzniku 
Spojenie Poľska a Litvy, posledného pohanského štátu v Európe, pomohlo zažehnať dilemu, ktorá nastala v Poľsku po skončení vlády Piastovcov v roku 1370. V tom čase sa vláda Litvy vznášala na veľkú časť dnešného Bieloruska a Ukrajiny. Vytvorenie zväzku sa udialo aj napriek nevraživosti medzi štátmi, ktoré si uvedomili, že čelia spoločným nepriateľom (predovšetkým ním bol rád nemeckých rytierov). Krewská únia bola založená na manželstve Hedvigy I. (Jadwigy) s Jogailom, ktorý sa stal poľským kráľom ako Vladislav II.. Na oplátku nový kráľ súhlasil s pokresťančením Litvy a jej pripojením k Poľskému kráľovstvu.

Z vojenského hľadiska Poľsku bola zaistená ochrana pred Mongolmi, kým Litve pred nemeckými rytiermi.

 Dejiny 
náhľad|left|Rozsah územia, na ktorom panovali Jagelovci na konci 15. storočia.
Poľsko-litovský zväzok mal veľký vplyv na dejinný vývoj celej východnej Európy. Tento zväzok pretrval viac než 400 rokov (v roku 1569 ho upravila lublinská únia), počas väčšiny tejto doby bol štát jedným z najvplyvnejších v Európe. 

Výhoda spojenia sa ukázala už v roku 1410, keď porazili v bitke pri Grunwalde rád nemeckých rytierov a konečne nad nimi získali prevahu. Jagelovci ďalej rozširovali svoje dŕžavy a získali korunu českú a uhorskú. Tento veľký spojenecký celok zanikol až po bitke pri Moháči, v ktorej zahynul Ľudovít II. Jagelovský a vymrela tak uhorsko-česká vetva jagelovskej dynastie.

 Referencie 

 Pozri aj 
 Koruna Poľského kráľovstva
 Poľské kráľovstvo

 Iné projekty 

 Externé odkazy 
Dejiny Poľska - vláda Jagelovcov  
Mapa Európy (1400) s vyznačeným Poľským kráľovstvom

 Zdroj 

Kategória:Poľské kráľovstvo
Kategória:Dejiny Poľska
Kategória:Dejiny Litvy
Kategória:Zaniknuté štáty Európy
Kategória:Zaniknuté kráľovstvá
Kategória:Zaniknuté štáty
Kategória:Dejiny Ukrajiny